כריסטן פרס

כריסטן אנמרי פרס (באנגלית: Christen Annemarie Press; נולדה ב-29 בדצמבר 1988) היא כדורגלנית אמריקאית, יזמית ועיתונאית ספורט. היא משחקת באנג'ל סיטי מה-NWSL ובנבחרת ארצות הברית. היא הופיעה לראשונה במדי הנבחרת במהלך משחק ידידות מול סקוטלנד ב-9 בפברואר 2013. היא ערכה 155 הופעות עבור נבחרתה ונכון ל-2024 היא ממוקמת במקום התשיעי ברשימת הכובשות עם 64 שערים.

פרס קיבלה את פרס הרמן ב-2010 ומחזיקה בשיא השערים והבישולין של סטנפורד קרדינלס. לאחר קריירת המכללות שלה, נבחרה פרס במקום הרביעי בדראפט ה-WPS ב-2011 על-ידי וושינגטון פרידום, במדיה זכתה בפרס רוקי העונה. בעונת 2013 היא הייתה מלכת השערים בליגת העל השוודית עם 23 שערים שכבשה במדי טירסה והפכה לאמריקאית הראשונה בהיסטוריה שזוכה בפרס נעל הזהב בליגה השוודית.

פרס שיחקה עבור שיקגו רד סטארס ויוטה רויאלס מה-NWSL, האקן וטירסה מליגת העל השוודית, מג'יקג'ק מה-WPS ומנצ'סטר יונייטד מהסופר ליג האנגלית. היא סייעה לנבחרתה לזכות במונדיאל ב-2015 ו-2019. ב-2019, היא הקימה מותג לייפסטייל בשם [https://re-website.com/ re-inc] יחד עם מייגן ראפינו, טובין הית' ומייגן קלינגנברג.<ref></ref> פרס מארחת את הפודקאסט [https://re-website.com/pages/recapshow The RE—CAP Show], יחד עם טובין הית'.

== ראשית חייה ==
נולדה בלוס אנג'לס לקודי וסטייסי פרס, כריסטאן גדלה בפרבר של פאלוס ורדס אסיייטס עם שתי אחיותיה, צ'אנינג וטיילר.<ref></ref> הוריה התעסקו בשני תחומי ספורט שונים: קודי היה שחקן פוטבול אמריקאי בדארטמות' וסטייסי הייתה שחקנית טניס.<ref></ref><ref></ref> היא החלה לשחק כדורגל בגיל חמש<ref></ref> ובהמשך למדה בתיכון צ'אדוויק.<ref></ref><ref name=":1"></ref>

כשהיא משמשת כקפטנית קבוצתה במשך שנתיים וכשחקנית ההרכב הפותח במשך ארבע שנים, פרס הובילה את צ'אדוויק לשתי אליפויות החטיבה הדרומית IV. היא גם התחרתה בריצה וטניס.<ref name=":0"></ref> ב-2006, היא נבחרה להרכב העונה במכללות ולהרכב מגזין פרייד. במהלך תקופתה בתיכונים היא כבשה 128 שערים, כולל 38 שערים בעונתה הראשונה (שיא התיכון). היא נבחרה פעמיים לשחקנית ההתקפה של השנה ונבחרה ארבע פעמים ל-MVP ההתקפית של ליגת ההכנה.<ref name=":0" />

פרס שיחקה כדורגל מועדונים עבור סלאמרס מניופורט ביץ', וזכתה בנעל הזהב באליפות התאחדות כדורגל הנוער.<ref name=":0" /><ref></ref>

=== סטנפורד קרדינל (2007-2010) ===
פרס היא הכובשת המובילה בכל הזמנים של קבוצת הנשים של סנטפורס קרדינל עם 71 שערים.<ref></ref> בעודה משחקת במדי קרדינל, היא שברה את שיאי המכללה לנקודות קריירה (183), בישולים (41) ובעיטות (500); כמו כן שברה את שיאי השערים (26), בעיטות (180) ושערי ניצחון (10) בעונה.<ref name=":0" /> היא הייתה תלמידת סטנפורד השנייה שזוכה בפרס הרמן ופעמיים סיימה במקום השני באליפות המכללות.

בשנתה הראשונה, פרס פתחה בהרכב ב-18 משחקים בסטנפורד. היא הובילה את הקבוצה בבישולים (6) וניצבה במקום השני בשערים (8), נקודות (22) ובעיטות (60). אחד מרגעי השיא שלה במהלך השנה הגיע בסיבוב השני של אליפות המכללת כשהיא כבשה את השער המהיר ביותר בהיסטוריית הקבוצה, 37 שניות מפתיחת המשחק. היא כבשה צמד ובישלה שער נוסף בניצחון קבוצתה 9-0.<ref name=":0" /> פרס הוכרזה כרוקי העונה בליגת ה-Pac10 וזכתה להיכנס לנבחרת רוקי העונה.<ref name=":1" />

בשנתה השנייה, פרס הייתה אחת מחמישה שחקניות בלבד שפתחו בהרכב בכל משחקי הקבוצה. היא כבשה 16 שערים וסיפקה 11 בישולים, כש-43 הנקודות שהשיגה מיקמו אותה במקום השני בהיסטוריית המכללה. ברבע גמר אליפות המכללות נגד פורטלנד פיילוטס, פרס כבשה את השער היחיד במשחק בדקה ה086 ושלחה את קרדינל לחצי הגמר. היא הייתה לשחקנית היחידה מסגל קרדינל שנבחרה לקבוצת הטורניר של אליפות המכללות.<ref name=":0" />

בעונתה השלישית עם קרדינל, פרס קבעה שיא בישולים (16) ובעיטות (143) לעונה. שבעה מ-21 שעריה בעונת 2009 היו שערי ניצחון. 58 הנקודות שלה העלו את הרף אותו קבעה בעונה הקודמת ומיקם אותה במקום השלישי בארצות הברית.<ref name=":0" /> פרס שברה גם את שיאה הקודם לשער המהיר ביותר בתולדות סטנפורד אחרי שכבשה 23 שניות מפתיחת המשחק אוניברסיטת בריגהאם יאנג.<ref name=":0" /> באליפות המכללות, היא כבשה את שער הזהב ובישלה שער בניצחון קרדינל 2-1 בהארכה על UCLA, במשחק ששלח את הקבוצה לגמר האליפות הראשון שלה.<ref></ref> הקבוצה הפסידה בגמר לצפון קרוליינה טאר הילס לאחר ששער אפשרי של פרס בדקה ה-89 שהיה משווה את התוצאה, נפסל בטענת נבדל.<ref></ref> בתום העונה, פרס נבחרה להרכב העונה ב-Pac10 והגיעה לחציר הגמר בפרס הרמן.<ref name=":0" /><ref></ref>

בשנה הרביעית, פרס זכתה בפרס הרמן 2010 עבור היותה שחקנית הכדורגל הטובה ביותר במכללות. זכייה זו ציינה את הזכייה השנייה ברציפות של סטנפורד אחרי שקלי אוהרה זכתה ב-2009.<ref name=":2"></ref><ref></ref> פרס הובילה את ארצות הברית בשערים ונקודות, כשקבוצתה שומרת על מאזן של 23 נצחונות, תיקו ושני הפסדים. ההפסד היחיד של הקבוצה ב-2010 היה בגמר אליפות המכללות, בו סיימה סטנפורד במקום השני בפעם השנייה ברציפות.<ref></ref> פרס הוכרזה ככדורגלנית השנה של Soccer America,<ref></ref> שחקנית השנה של Pac10, נבחרה להרכב השנה של Pac10 ולהרכב השנה של איחוד המאמנים האמריקאים.<ref name=":2" /><ref></ref> היא גם הציגה יעילות אקדמית, כשקיבלה תואר אקדמי וזכתה בפרס מלגת השנה בכדורגל של Pac10.<ref name=":2" />

===== סטטיסטיקות בסטנפורד =====
{| class="wikitable"
|+
!שנה
!הופעות
!הרכב
!שערים
!בישולים
|-
|2007
|21
|18
|8
|6
|-
|2008
|25
|25
|16
|11
|-
|2009
|26
|26
|21
|16
|-
|2010
|26
|26
|26
|8
|-
!סך הכל
!98
!95
!71
!41
|}
מקור<ref name=":0" />

== קריירת מועדונים ==

=== מג'יקג'ק (2011) ===
פרס (קיצונית מימין) עם חברותיה למג'יקג'ק במהלך משחק נגד [[בוסטון ברייקרס ב-6 באוגוסט 2011. משמאל לימין: סאורברון, פירס, דוהרטי, הופמן, וומבאק, בוקס, פרס]]
פרס נבחרה על-ידי וושינגטון פרידום בבחירה הרביעית בדראפט 2011 של ה-WPS.<ref></ref><ref></ref> תחת בעלות חדשה, המועדון עבר לפלורידה ושינה את שמו למגי'קג'ק. היא כבשה את שערה הראשון בדקה ה-46 של הניצחון 2-0 על אטלנטה ביט בחודש מאי. על השער, אמרה פרס, "זה היה כל-כך טוב לכבוש. כחלוצות, אנחנו מגיעות לכל משחק במחשבה על התפקיד שלנו לכבוש, ככה שזה נחמד סוף סוף להשלים את המשימה."<ref></ref> במהלך ניצחון 4-0 על בוסטון ברייקרס ביולי, כבשה פרס את השלושער המקצועני הראשון שלה.<ref></ref><ref></ref> אחרי שהפסידו בחצי-גמר האליפות, פרס זכתה בפרס רוקי השנה - שניתן לה גם עקב היותה הרוקי הראשונה לכבוש שלושער.<ref></ref> פרס סיימה את העונה כשהיא פותחת בהרכב ב-16 מ-19 משחקי הליגה.<ref name=":4"></ref> שמונת השערים שכבשה מיקמו אותה כשלישית בטבלת מלכת השערים.<ref></ref> בתום העונה חתמה פרס במדי אלטנטה ביט, אך הליגה הפסיקה את פעילותה לפני שהחלה העונה.<ref></ref><ref></ref>

=== קופרברגס/גטבורג (2012) ===
אחרי שה-WPS התפרקה בתחילת 2012, פרס חתמה על חוזה מקצועני במדי קופרברגס/גטבורג מליגת העל השוודית.<ref></ref> הופעת הבכורה שלה במדי הקבוצה הייתה בהפסד 3-1 לארסנל ברבע גמר ליגת האלופות.<ref></ref>

פרס כבשה צמד בהופעת הבכורה שלה בליגה, בניצחון 2-0 מול יורגודן ב-10 באפריל.<ref></ref> בהמשך החודש היא כבשה צמד נוסף בניצחון 6-0 על ארברו.<ref></ref> באוגוסט, כבשה פרס את הצמד השלישי שלה, בניצחון 5-0 על אומאו.<ref></ref> פרס סיימה את השנה במקום השני בטבלת מלכת השערים בליגה עם 17 שערים אחרי אניה מיטאג, וכבשה 25 שערים בכל המסגרות.<ref></ref>

במהלך רבע גמר הגביע השוודי, פרס כבשה צמד בניצחון 3-0 על קריסטיאנסטאדס.<ref></ref> בחצי הגמר, שער של פרס בדקה ה-13 סייע לקבוצתה לנצח את מאלמו 2-1 ולהתקדם לגמר.<ref></ref> גטבורג זכתה בגביע אחרי ניצחון 2-1 מול טירסה בהארכה, כשפרס מעורבת בשני שערי קבוצתה. החלוצה כבשה בדקה התשיעית של המשחק וסחטה פנדל בהארכה, אותו כבשה מרלן סיוברג והבטיחה את הגביע.<ref></ref><ref></ref>

=== טירסה (2013-2014) ===
סופר קאפ השוודי, 2013]]
בתחילת 2013, פרס חתמה במדי אלופת הליגה השוודית טירסה, בסטוקהולם.<ref></ref> בפעם השנייה ברציפות, פרס כבשה שער במחזור הראשון לעונה.<ref></ref> פרס כבשה רביעייה בניצחון 10-2 על סונאנה.<ref></ref><ref></ref> במהלך המשחק הבא של הקבוצה, היא כבשה צמד בניצחון 7-0 על ג'יטקס.<ref></ref> ב-9 ביוני 2013, היא כבשה שלושער במהלך הניצחון 5-1 על קריסטיאנסטאדס.<ref></ref> לאחר שכבשה שני צמדים בשני המשחקים הבאים של הקבוצה, פרס כבשה את השלושער השני והשלישי שלה לעונה, השני בניצחון 5-0 על ג'יטקס ב-24 באוגוסט,<ref></ref> והשני בניצחון 8-0 על סונאנה.<ref></ref> במהלך המשחק האחרון לעונה, פרס כבשה פעמיים נגד קבוצתה הקודמת, גטבורג, וסייעה לטירסה לנצח 4-1.<ref></ref>

פרס סיימה את העונה ככובשת הבכירה בליגה עם 23 שערים, והפכה לאמריקאית הראשונה לעשות זאת בליגה השוודית.<ref name=":3"></ref> טירסה סיימה את העונה הסדירה במקום השני והעפילה לליגת האלופות.<ref name=":3" /> באוקטובר, פרס כבשה צמד בניצחון 2-1 על פריז סן-ז'רמן בשלב 32 האחרונות בליגת האלופות, ושלחה את קבוצתה לשמינית הגמר.<ref></ref> ב-2013, היא כבשה 3 פעמים בגביע השוודי ותשעה פעמים בליגת האלופות, והגיעה ל-37 שערים בכל המסגרות.<ref></ref> תשעת השערים שלה בליגת האלופות סייעו לקבוצה להעפיל לגמר, בו הפסידה 4-3 לוולפסבורג.<ref></ref>

=== שיקגו רד סטארס (2014-2017) ===
כריסטן פרס מתחממת במדי רד סטארס ב-2 במאי 2015
בינואר 2014, שיקגו רד סטארס הכריזה על חתימתה של פרס בתום תקופתה בטירסה.<ref></ref> לאחר שפרס הצטרפה לקבוצה בחודש מאי (חודשיים לאחר פתיחת העונה), היא כבשה שישה שערים ב-12 משחקים וזכתה בנעל הזהב של הקבוצה.<ref></ref> במהלך משחק ב-4 ביולי נגד האלופה המכהנת פורטלנד ת'ורנס, היא כבשה צמד צמד בדקות האחרונות של המשחק והשוותה את התוצאה ל-2-2.<ref></ref>. ב-16 באוגוסט, כבשה היא צמד נוסף בתיקו 3-3 נגד וסטרן ניו יורק פלאש.<ref></ref> שיקגו סיימה במקום החמישי במהלך העונה הסדירה,<ref></ref> ופרס נבחרה לקבוצה השניה של העונה.<ref></ref>

בעונת 2015, פרס כבשה צמד ובישלה שער במשחק הבית הראשון לעונה, בניצחון 3-2 על סיאטל ריין.<ref></ref> פרס זכתה בפרס שחקנית השבוע במחזור השני לעונה,<ref></ref> אחרי שכבשה צמד מוקדם בתיקו 2-2 מול ת'ורנס. בסוף החודש, לאחר שכבשה ארבעה שערים וסיפקה בישול, זכתה פרס בתואר שחקנית החודש בליגה.<ref></ref> פרס החמיצה את 8 המשחקים הבאים עקב השתתפותה במונדיאל 2015. לאחר שחזרה, היא כבשה 4 שערים ב-3 משחקים, כולל צמד בתיקו 2-2 מול קנזס סיטי ב-1 באוגוסט.<ref></ref>

במהלך עונת 2016, פרס נבחרה לשמש כקפטנית הקבוצה וכבשה 8 שערים ב-14 משחקים.<ref name=":4" /> היא כבשה שער בפלייאוף ה-NWSL, אך שיקגו הודחה אחרי הפסד 2-1 לוושינגטון ספיריט בהארכה.<ref></ref>

פרס המשיכה לשמשת כקפטנית הקבוצה בעונת 2017.<ref></ref> היא הייתה הכובשת המצטיינת בקבוצה עם 11 שערים<ref></ref> ומוקמה במקום הרביעי בליגה.<ref name=":4" /><ref name=":5"></ref> שיקגו סיימה במקום הרביעי בעונה הסדירה והבטיחה מקום בפלייאוף.<ref name=":5" /> הקבוצה הודחה על-ידי אלופת העונה הסדירה נורת' קרוליינה קורייג' אחרי הפסד 1-0 בחצי גמר הפלייאוף.<ref></ref> בתום העונה, פרס נבחרה להרכב העונה של ה-NWSL.<ref></ref> 

ב-18 בינואר 2018, פרס הועברה בטרייד ליוסטון דאש כחלק מטרייד בין 3 קבוצות שכלל גם את קרלי לויד וסאם קר.<ref></ref> ב-10 במרץ, יוסטון עודכנה על כך שפרס לא תצטרף למועדון עקב הצעות רבות ממועדונים שוודים.<ref></ref>

=== קופרברגס/גטבורג (2018) ===
במרץ 2018, פרס חתמה על חוזה לשלושה חודשים במועדונה הקודם, קופרברגס/גטבורג, כשיוסטון דאש מחזיקה עדיין בזכויות על השחקנית.<ref></ref><ref></ref> לאחר שכבשה ארבעה שערים בשלושה משחקים, פרס זכתה בפרס שחקנית חודש אפריל בליגה השוודית.<ref></ref> במאי, היא כבשה צמד בניצחון 3-1 על לימהמן בונקפלו.<ref></ref> ב-18 ביוני, הקבוצה הכריזה על הסכם עם קבוצת ההתרחבות של ה-NWSL, יוטה רויאלס, לסיום מוקדם של החוזה מול פרס כך שהיא תוכל להצטרף ליוטה עד לסיום עונת 2018.<ref></ref>

=== יוטה רויאלס (2018-2020) ===
ב-18 ביוני, יוטה רויאלס הודיעה על רכישת הזכויות לפרס בטרייד ששלח את ברוק אלבי ושש בחירות דראפט לשיקגו רד סטארס.<ref></ref> היא ערכה את הופעת הבכורה שלה במועדון ב-27 ביוני, בתיקו 0-0 מול סיאטל ריין.<ref></ref> פרס הופיעה ב-11 משחקים בעונת 2018, בהם כבשה שני שערים.<ref></ref> יוטה סיימה במקום החמישי בעונה הסדירה, ופספסה את העלייה לפלייאוף בשתי נקודות.<ref></ref><ref></ref>

פרס פתחה את עונת 2019 עם בישול ללואו לבונטה בניצחון 1-0 על וושינגטון ספיריט. בשבוע שלאחר מכן, פרס כבשה את השער היחיד בניצחון 1-0 על אורלנדו פרייד. פרס נכנסה להרכב חודש אפריל ב-NWSL.<ref></ref> היא רשמה שער או בישול בכל חמשת משחקיה הראשונים לעונה, אך עקב השתתפותה במונדיאל 2019 ובמסע הניצחון שבא אחריו, החמיצה פרס 11 משחקים במהלך העונה. פרס זכתה בפרס שחקנית המחזור במחזור 17 ומאוחר יותר זכתה בתואר שחקנית חודש אוגוסט, הזכייה השניה שלה בתואר.<ref></ref><ref></ref> פרס סיימה את העונה עם שמונה שערים, ונכנסה להרכב העונה בליגה בפעם הרביעית.<ref></ref>

כשעונת 2020 הופרעה עקב התפרצות מגפת הקורונה, פרס בחרה שלא להשתתף בצ'אלנג' קאפ לעונת 2020.<ref></ref>

ב-12 בנובמבר 2020, כיון שהשאירה את פרס כלא-מוגנת, איבדה יוטה את הזכויות על פרס לרייסינג לואיזוויל במהלך דראפט ההרחבה ב-2020.<ref></ref><ref></ref>

=== מנצ'סטר יונייטד (2020-2021) ===
ב-9 בספטמבר 2020, מנצ'סטר יונייטד הכריזה על החתמתן של פרס וחברתה לנבחרת טובין הית'.<ref></ref> היא ערכה את הופעת הבכורה שלה ב-4 באוקטובר, כשעלתה כמחליפה בניצחון 3-0 על ברייטון אנד הוב אלביון.<ref></ref><ref></ref> היא כבשה את שערה הראשון ב-18 באוקטובר, בניצחון 4-2 על ווסטהאם יונייטד במסגרת הסופר ליג האנגלית.<ref></ref> ב-31 בינואר 2021, כבשה פרס את שערה השני במועדון, בניצחון 2-0 על אברטון.<ref></ref> היא גם כבשה בניצחון 2-0 על על ווסטהאם יונייטד ב-27 במרץ, במה שהיה המשחק הראשון של הקבוצה באצטדיון אולד טראפורד. ב-24 ביוני, המועדון הודיעה שפרס תעזוב עם תום החוזה שלה במועדון, בסוף החודש.<ref></ref>

=== אנג'ל סיטי (2021-כיום) ===
ב-23 באוגוסט 2021, רייסינג לואיזוויל העבירה בטרייד את הזכויות על פרס לאנג'ל סיטי. בתמורה, הקבוצה קיבלה את הבחירה הראשונה של אנג'ל סיטי בדראפט 2022, 75,000$ בדמי הקצאה והגנת סגל בדראפט ההרחבה של 2021.<ref></ref> היא חתמה על חוזה לשנתיים עם אופציה לשנה נוספת בשווי מדווח של 700,000$, מה שהפך את פרס לאחת השחקניות עם השכר הגבוה ביותר בהיסטוריית ה-NWSL.<ref></ref>

פרס ספגה פציעה ברצועה הצולבת ביוני 2022, במהלך משחק נגד רייסינג לואיזוויל, ומאז נזקקה לארבעה ניתוחים. היא החמיצה את כל עונת 2023, ונכון לינואר 2024 עדיין לא חזרה להתאמן.<ref></ref> בעונת 2024, פרס נכללה ב[https://angelcity.com/angel-city-football-club-news/angel-city-announces-final-26-player-roster סגל אנג'ל סיטי] אך הוגדרה עם [https://www.collinsdictionary.com/dictionary/english/season-ending-injury פציעה מסיימת עונה]. ב-11 ביוני 2024 חזרה פרס להתאמן, שנתיים בדיוק אחרי פציעתה.<ref></ref>

פרס חזרה לשחק ב-2 באוגוסט 2024, במשחק גביע הקיץ המשותף ל-NWSL והליגה המקסיקנית לנשים. החלוצה עלתה כמחליפה בדקה ה-89, והבקיעה פנדל בדו-קרב הפנדלים שהכריע את המשחק לטובת קבוצתה ושלח אותה לחצי הגמר.<ref></ref>

== קריירת נבחרות ==

=== 2012 ===
כחברה בסגל נבחרת ארצות הברית בכדורגל נשים, פרס זומנה לסגל הנבחרת לאולימפיאדת לונדון ב-2012, אך לבסף שימשה כמחליפה ולא נכנסה לסגל הסופי למשחקים.<ref></ref>

=== 2013 ===
נבחרת ארצות הברית באצטדיון פייפאל פארק, מאי 2015]]פרס ערכה את הופעת הבכורה שלה בנבחרת ב-9 בפברואר 2013, במשחק ידידות נגד סקוטלנד. לאחר שכבשה את שני השערים הראשונים במשחק, היא בישלה את השער השלישי של הנבחרת. פרס היא השחקנית השלישית בהיסטוריה שכבשה צמד במשחקה הראשון בנבחרת ארה"ב, אחרי סינדי פרלו קון ב-1996 ושריל קסטר ב-2000. הנבחרת האמריקאית הביסה את סקוטלנד 4-1 ופרס זכתה בפרס שחקנית המשחק.<ref></ref><ref></ref><ref></ref> ארבעה ימים מאוחר יותר, הייא כבשה שער נוסף במשחקה השני, וסייעה לנבחרת לנצח את סקוטלנד 2-0. אף שחקנית אמריקאית לא כבשה שלושה שערים בשני משחקיה הראשונים בנבחרת, מלבד פרס.<ref></ref> ההופעה השלישית של פרס הגיעה בגביע אלגארבה 2013, במשחק שלב הבתים נגד איסלנד ב-6 במרץ. פרס עלתה כמחליפה של קרלי לויד בדקה ה-64 והנבחרת הביסה את איסלנד בתוצאה 3-0.<ref></ref> במשחק הבא של הנבחרת, פרס כבשה את השער הרביעי בניצחון 5-0 על סין. עם השער הזה, פרס הפכה לשחקנית החמישית בהיסטוריית הנבחרת שכבשה לפחות ארבעה שערים בארבעת משחקיה הראשונים בנבחרת.<ref></ref> היא הופיעה בשני משחקים במהלך שלב הנוק-אאוט, הראשון נגד שוודיה, והשני בגמר נגד גרמניה.<ref></ref> הנבחרת האמריקאית זכתה בתואר אחרי ניצחון 2-0. פרס סיימה את השנה הראשונה שלה בנבחרת הבוגרת עם 8 שערים ב-12 הופעות.

=== 2014 ===
פרס ב-2015

פרס כבשה שיא-קריירה של 11 שערים (ודורגה כשלישית בנבחרת) ב-2014.<ref></ref> במהלך משחק נגד ארגנטינה בשלב הבתים של טורניר ברזיליה, היא כבשה רביעיה וסייעה לנבחרת לנצח 7-0<ref></ref> ולהעפיל למשחק הגמר. מוקדם יותר באותה שנה, היא כבשה שער נגד רוסיה במשחק ידידות ב-8 בפברואר, ושוב ב-13 בפברואר.<ref></ref> היא נקראה לסגל הנבחרת לגביע אלגארבה 2014. באוקטובר, פרס הופיעה בגביע הזהב לנשים, וזכתה בטורניר יחד עם נבחרתה.

=== 2015: מונדיאל הנשים ===

== ביאורים ==

== הערות שוליים ==